Atzinumi 22-TA-2794
Izdrukāts 02.10.2023. 13.34
Atzinumi 22-TA-2794
Izdrukāts 02.10.2023. 13.34
22-TA-2794: Noteikumu projekts (Grozījumi)
Grozījumi Ministru kabineta 2021. gada 28. janvāra noteikumos Nr. 64 "Kārtība, kādā atbrīvo no dabas resursu nodokļa samaksas par videi kaitīgām precēm"
TA saskaņojamie dokumenti
Noteikumu (grozījumu) projekts 4.0
Anotācija (ex-ante) 6.0
MK sēdes protokollēmuma projekts 1.0
Noteikumu konsolidētā versija 6.0
Atzinuma sniedzējs
Biedrība "Latvijas atkritumu saimniecības uzņēmumu asociācija"
Atzinums iesniegts
02.10.2023.
Atzinuma sniegšanas termiņš
02.10.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu (grozījumu) projekts
 Grozījumi Ministru kabineta 2021. gada 28. janvāra noteikumos Nr. 64 "Kārtība, kādā atbrīvo no dabas resursu nodokļa samaksas par videi kaitīgām precēm"
	Iebildums
Vides aizsardzības un reģionālās attīstības ministrija, turpmāk – Ministrija, ir sagatavojusi tiesību akta projektu “Grozījumi Ministru kabineta 2021. gada 28. janvāra noteikumos Nr. 64 “Kārtība, kādā atbrīvo no dabas resursu nodokļa samaksas par videi kaitīgām precēm””, lietas ID 22-TA-2794, turpmāk – Projekts. Biedrība “LATVIJAS ATKRITUMU SAIMNIECĪBAS UZŅĒMUMU ASOCIĀCIJA”, reģistrācijas Nr.40008013925, turpmāk – LASUA, ir iepazinusies ar Projektu un izsaka turpmāk norādītos iebildumus par to.

LASUA jau iepriekš Projekta saskaņošanas procesā ir paudusi savu rakstveida viedokli attiecībā uz fotoelementu paneļu, invertoru un elektrisko akumulatoru fotoelementu paneļu saražotās strāvas uzkrāšanai, turpmāk – Saules paneļi, atkritumu apsaimniekošanas kārtību, vienlaikus sniedzot ieteikumus par prasībām, kuras obligāti būtu ietveramas Projektā, lai samazinātu risku, ka Saules paneļu atkritumu apsaimniekošanas rezultātā tiktu radītas nelabvēlīgas un kaitīgas sekas videi, cilvēka dzīvībai vai veselībai.

Ar šo LASUA uztur savus iepriekš paustos iebildumus par Projektu, it īpaši attiecībā uz to, ka LASUA ieskatā ir nepieciešams paredzēt finanšu nodrošinājumu nodokļu maksātājam, kurš pats veic Saules paneļu atkritumu apsaimniekošanu (Dabas resursu nodokļa likuma 9. panta (11) daļas 2. punkta subjekts).

Vienlaikus LASUA informē, ka likumprojekta “Grozījumi Dabas resursu nodokļa likumā”, projekta ID 22-TA-2444, ietvaros, LASUA ir sniegusi savu atzinumu, norādot, ka Dabas resursu nodokļa likumā ir jāiekļauj 9. panta (11) daļas grozījumi, skaidri un nepārprotami norādot, ka ikvienam nodokļa maksātājam, tajā skaitā arī tādam, kurš pats nodrošina pasākumus un sedz izdevumus, kas saistīti ar Saules paneļu atkritumu apsaimniekošanu, ir pienākums iesniegts Valsts vides dienestā finanšu nodrošinājumu.

Ievērojot iepriekš minēto, LASUA ieskatā Projekta saskaņošanas un apstiprināšanas process būtu apturams līdz brīdim, kamēr tiek pieņemts likumprojekts “Grozījumi Dabas resursu nodokļa likumā”, projekta ID 22-TA-2444, tādējādi nodrošinot dažāda līmeņa juridiskā spēka normatīvo aktu sinhronizāciju, kā arī veicinot procesu optimizāciju.

